246.04 ORDNI DWAR VALUR TA’ IMMOBBLI FL-AKKWIST TA’ PROPRJETÀ IMMOBBLI MINN PERSUNI MHUX RESIDENTI L-AVVIŻ LEGALI 98 ta’ l-1999, kif emendat bl-Avviż Legali 411 ta’ l-2007. L-AVVIŻ LEGALI 98 ta’ l-1999, kif emendat bl-Avviż Legali 411 ta’ l-2007. 1. Titolu. It-titolu ta’ dan l-Ordni hu l-Ordni dwar Valur ta’ Immobbli fl-Akkwist ta’ Proprjetà Immobbli minn Persuni mhux Residenti. 2. Għall-fini tal-paragrafu (b) tal-provisoli hemm mas-subartikolu (1) ta’ l-artikolu 5 ta’ l-Att dwar l-Akkwist ta’ Proprjetà Immobbli minn Persuni mhux Residenti, il-valur tal-proprjetà immobbli indikat fil-paragrafu msemmi u li dwarha l-Ministru ma għandux iżomm il-permess tiegħu qiegħed jiġi stabbilit bħala € 70,000 fil-każ ta’ appartament u € 117,000 fil-każ ta’ kull proprjetà oħra. Għall-fini ta’ dan l-Ordni "appartament" tfisser residenza ta’ sular wieħed, li tissejjah b’liema mod tissejjaħ, fi blokk vertikali ta’ mill-inqas żewġ oqsma residenzjali li jkunu sovrastanti għal xulxin u li jkunu mibnija fuq sit komuni.